కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సాహా స్థానంలో దినేశ్ కార్తీక్‌కి ఛాన్స్..?
అఫ్గానిస్థాన్‌తో జూన్ 14 నుంచి జరగనున్న ఏకైక టెస్టు మ్యాచ్‌కి గాయం కారణంగా దూరమైన టీమిండియా వికెట్ కీపర్ వృద్ధిమాన్ సాహా స్థానంలో దినేశ్
Samayam Telugu | Updated:
Jun 2, 2018, 12:45PM IST
సాహా స్థానంలో దినేశ్ కార్తీక్‌కి ఛాన్స్..?
అఫ్గానిస్థాన్‌తో జూన్ 14 నుంచి జరగనున్న ఏకైక టెస్టు మ్యాచ్‌కి గాయం కారణంగా దూరమైన టీమిండియా వికెట్ కీపర్ వృద్ధిమాన్ సాహా స్థానంలో దినేశ్ కార్తీక్‌కి సెలక్టర్లు అవకాశం ఇవ్వనున్నారా..? అంటే అవుననే సమాధానాలు ఎక్కువగా వినిపిస్తున్నాయి. ఇటీవల ముగిసిన ఐపీఎల్ 2018 సీజన్‌లో సన్‌రైజర్స్ హైదరాబాద్ తరఫున ఆడిన సాహా.. కోల్‌కతాతో మ్యాచ్‌లో గాయపడ్డాడు. అతని కుడిచేతి బొటనవేలు విరిగింది. దీంతో.. సాహా స్థానంలో అఫ్గానిస్థాన్‌తో టెస్టుకి ఎవరిని ఎంపిక చేయాలా..? అని సెలక్టర్లు ఆలోచిస్తున్నారు. రేసులో పార్థీవ్ పటేల్, రిషబ్ పంత్ నిలిచినప్పటికీ.. దినేశ్ కార్తీక్‌వైపే ఎక్కువగా మొగ్గుచూపుతున్నట్లు సమాచారం. ఒకవేళ అఫ్గాన్‌పై టెస్టులో కార్తీక్ మెరుగ్గా రాణిస్తే.. త్వరలో జరగనున్న ఇంగ్లాండ్ పర్యటనకి కూడా అతడ్ని కొనసాగించాలని సెలక్టర్లు భావిస్తున్నారు.